《诗三首 其三》
宋代·徐守信

南庄北宅眼前花，好儿好女莫缦誇。我若一朝身死后，又属张三李四家。

作者简介：泰州海陵人。道士。少孤，役于天庆观。仁宗嘉祐间，天台道士余元吉来游，示恶疾，守信事之无倦。相传于溺器得丹砂饵之，从此常放言笑歌，或数日不食，日诵《度人经》，为人说祸福。发运使蒋之奇以经中有“神公受命”句，呼为“神公”，人遂以神翁目之。徽宗时召至京师，以宾礼待，赐号“虚静冲和先生”。卒年七十六。赐大中大夫。弟子苗希颐裒次其事，编成《徐神公语录》。